“પરમ સમીપે”. કલકત્તાથી નીલમબેન દોશી આ બ્લોગ લખે છે. તેમનો આ બ્લોગ તેમણે સમસ્ત વિશ્વની દિકરીઓને સમર્પિત કર્યો છે. ભગવાને એમને ખૂબ લાગણી ભીનું હ્રદય આપ્યું છે અને એ લાગણીઓને પોતાની કલમ થકી ખૂબ જ સુંદર રૂપે લોકો સમક્ષ મૂકી શકે છે. એમના બ્લોગ પર રજૂ કરેલી “ભાવવિશ્વવ” સિરીઝ કદાચ દરેક દિકરીના મા બાપે વાંચવા જેવી છે. જ્યારે ભાવવિશ્વના લખાણો વાંચતો હતો ત્યારે જ મારા ત્યાં મારી દિકરીનો જન્મ થયો હતો અને એ વખતે આ લખાણો વાંચીને મારી આંખો પણ ભરાઇ આવતી હતી અને વિચાર આવતો હતો કે મારે પણ આ રીતે જ મારી વ્હાલસોયી દિકરીથી આ રીતે જ જુદા થવું પડશે. અત્યારે તેઓ “એક સાસુની ડાયરી…” લખી રહ્યાં છે. દરેક સાસુ વહુએ કદાચ સાથે બેસી એ વાંચવા જેવું છે. નીલમબેન તમે આમ જ લખતા રહો અને દુનિયાભરની દિકરીઓ પર તમારો પ્રેમ આ રીતે જ વરસતો રહે એવી શુભેચ્છા.